Κλάιβ Στέιπλς Λιούις

Ο **Κλάιβ Στέιπλς Λιούις** (αγγλ.: *Clive Staples Lewis*, 29 Νοεμβρίου 1898 - 22 Νοεμβρίου 1963), που συνήθως αναφέρεται ως **C. S. Lewis**, ήταν Ιρλανδός, μυθιστοριογράφος, ακαδημαϊκός, μεσαιωνοδίφης, κριτικός, δοκιμιογράφος, λαϊκός θεολόγος, ενώ θεωρείται και ως ένας από τους Χριστιανούς απολογητές με τη μεγαλύτερη επιρροή στην εποχή μας. Είναι επίσης γνωστός για τη μυθοπλασία του, έχοντας γράψει βιβλία όπως *[[Τα χρονικά της Νάρνια|Τα Χρονικά της Νάρνια]]*.

Ο Λιούις ήταν στενός φίλος του Τόλκιν, ενώ και οι δύο συγγραφείς ήταν ηγετικές φυσιογνωμίες στο Πανεπιστήμιο της Οξφόρδης. Σύμφωνα με τα απομνημονεύματά του *Έκπληκτος από Χαρά*, ο Λιούις είχε βαφτιστεί στην Εκκλησία της Ιρλανδίας κατά τη γέννησή του, όμως απομακρύνθηκε από την πίστη κατά τη διάρκεια της εφηβείας του. Υπό την επιρροή του Τόλκιν και άλλων φίλων του, στην ηλικία των 32 ετών, ο Λιούις επέστρεψε στον Χριστιανισμό για να γίνει μια σημαντική φωνή μέσα στην Εκκλησία της Αγγλίας. Η μεταστροφή του είχε πολύ σημαντική επίδραση στην εργασία του, και οι ραδιοφωνικές εκπομπές του, με θέμα τον Χριστιανισμό, κατά τη διάρκεια του Δεύτερου Παγκοσμίου Πολέμου, του έδωσαν μεγάλη αναγνώριση.

Το 1956 νυμφεύθηκε την Αμερικανίδα συγγραφέα Τζόι Γκρέσαμ, 17 χρόνια νεότερή του, η οποία απεβίωσε τέσσερα χρόνια αργότερα από καρκίνο, στην ηλικία των 45 ετών.

Ο Λιούις πέθανε τρία χρόνια μετά τη σύζυγό του, από νεφρική ανεπάρκεια. Ο θάνατός του, ήρθε μια εβδομάδα πριν από συμπλήρωση του 65ου έτους της ηλικίας του. Η κάλυψη του θανάτου του από τα μέσα ενημέρωσης ήταν ελάχιστη, καθώς πέθανε την ίδια μέρα που δολοφονήθηκε ο πρόεδρος των Ηνωμένων Πολιτειών Τζον Φ. Κένεντι.

Τα έργα του Λιούις έχουν μεταφραστεί σε περισσότερες από 30 γλώσσες και έχουν πουλήσει εκατομμύρια αντίτυπα. Τα βιβλία που απαρτίζουν τη σειρά *[[Τα χρονικά της Νάρνια|Τα Χρονικά της Νάρνια]]* είναι τα πιο δημοφιλή, και έχουν μεταφερθεί στο θέατρο, στην τηλεόραση, στο ραδιόφωνο και στον κινηματογράφο. Επίσης το 2000, το βιβλίο του *[[Χριστιανισμός Απλώς]]* (*Mere Christianity*), ψηφίστηκε ως το καλύτερο βιβλίο του 20ου αιώνα, από το Ευαγγελικό περιοδικό *Christianity Today*.

Η μνήμη του τιμάται από την Επισκοπελιανή εκκλησία στις 22 Νοεμβρίου.

## Υποσημειώσεις


## Ελληνική βιβλιογραφία
Σύμφωνα με τα αρχεία του Εθνικού Κέντρου Βιβλίου, στα ελληνικά κυκλοφορούν τα εξής βιβλία του:

1. *[[Τα χρονικά της Νάρνια]]:*
* *[[Τα χρονικά της Νάρνια: Το λιοντάρι, η μάγισσα και η ντουλάπα|Το λιοντάρι, η μάγισσα και η ντουλάπα]],* μετάφραση: Τζένη Μαστοράκη, ΚΕΔΡΟΣ (1999), ISBN 960-04-0002-4
* *[[Τα χρονικά της Νάρνια: Ο πρίγκηπας Κασπιανός|Ο πρίγκηπας Κασπιανός]],* μετάφραση: Τζένη Μαστοράκη, ΚΕΔΡΟΣ (1995)
* *[[Τα χρονικά της Νάρνια: Ο ταξιδιώτης της αυγής|Ο ταξιδιώτης της αυγής]],* μετάφραση: Τζένη Μαστοράκη, ΚΕΔΡΟΣ (1998), ISBN 978-960-04-0078-6
* *[[Τα χρονικά της Νάρνια: Ο ασημένιος θρόνος|Ο ασημένιος θρόνος]],* μετάφραση: Άννα Γκέρτσου - Σαρρή, ΚΕΔΡΟΣ (1995) ISBN 978-960-04-1100-3
* *[[Τα χρονικά της Νάρνια: Το άλογο και το αγόρι του|Το άλογο και το αγόρι του]],* μετάφραση: Τζένη Μαστοράκη, ΚΕΔΡΟΣ (1994)
* *[[Τα χρονικά της Νάρνια: Ο ανεψιός του μάγου|Ο ανεψιός του μάγου]],* μετάφραση: Τζένη Μαστοράκη, ΚΕΔΡΟΣ (1990), , ISBN 978-960-04-0359-6
* *[[Τα χρονικά της Νάρνια: Η τελευταία μάχη|Η τελευταία μάχη]],* μετάφραση: Άννα Γκέρτσου-Σαρρή, ΚΕΔΡΟΣ (1996), , ISBN 978-960-04-1142-3
*2. Πίσω από την ντουλάπα. Ο επίσημος οδηγός της Νάρνια,* μετάφραση: Μαίρη Περαντάκου-Κουκ, ΚΕΔΡΟΣ (2005), , ISBN 978-960-04-2889-6

*3. Ανατομία μιας οδύνης,* μετάφραση: Έρη Κανδρή, ΩΚΕΑΝΙΔΑ (1994), , ISBN 978-960-7213-76-1

*4. Χριστιανισμός απλώς,* μετάφραση: Βασίλης Αδραχτάς, ΕΛΛΗΝΙΚΑ ΓΡΑΜΜΑΤΑ (1999), , ISBN 978-960-344-725-2

*5. Έρως και ψυχή,* μετάφραση: Ευνίκη Μίχα, ΚΕΔΡΟΣ (2001), , ISBN 978-960-04-1735-7

*6. Το πρόβλημα του πόνου,* μετάφραση: Γιώργος Τασίογλου, ΛΕΚΤΩΡ (2004), , ISBN 978-960-87952-0-4

*7. Τακτική του Διαβόλου,* μετάφραση: Αντώνιος Θηβαίος, Π.Σ. ΠΟΥΡΝΑΡΑΣ (2006), , ISBN 978-960-242-064-5

*8. Το μεγάλο διαζύγιο,* μετάφραση: Αλέξανδρος Δάσκαλος, Ι.Μ. ΠΡΕΒΕΖΑΣ (2010), 

## Εξωτερικοί σύνδεσμοι
* 

Κατηγορία:Βρετανοί συγγραφείς
Κατηγορία:Ιρλανδοί μυθιστοριογράφοι
Κατηγορία:Βορειοϊρλανδοί ιστορικοί
Κατηγορία:Βορειοϊρλανδοί δοκιμιογράφοι